Document ID: 32012D0497

A TANÁCS HATÁROZATA
(2012. március 8.)
a mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról szóló, az Európai Unió és a Marokkói Királyság között levélváltás formájában létrejött megállapodás megkötéséről
(2012/497/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (6) bekezdésének a) pontjával,
tekintettel az Európai Bizottság javaslatára,
tekintettel az Európai Parlament egyetértésére,
mivel:
(1)
A 2000. március 1-jétől hatályban lévő, egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás (1) (a továbbiakban: társulási megállapodás) 16. cikke előírja a mezőgazdasági és a feldolgozott mezőgazdasági termékek, a halak és a halászati termékek kétoldalú kereskedelmének fokozatos liberalizációját.
(2)
Az EU-Marokkó Társulási Tanács 2005 júliusában az európai szomszédsági politikához kapcsolódó olyan cselekvési tervet fogadott el, amelynek célja a mezőgazdasági és a feldolgozott mezőgazdasági termékek, a halak és a halászati termékek kereskedelmének további liberalizációja.
(3)
A Tanács 2005. október 14-én felhatalmazta a Bizottságot, hogy a Marokkói Királysággal megkötött társulási megállapodás keretében tárgyalásokat folytasson e cél érdekében.
(4)
2009. december 14-én a Bizottság az Unió nevében lezárta a társulási megállapodás módosítására irányuló, levélváltás formájában létrejött megállapodásról (a továbbiakban: a megállapodás) folytatott tárgyalásokat.
(5)
A megállapodást meg kell kötni,
ELFOGADTA EZT A HATÁROZATOT:
1. cikk
A mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról szóló, az Európai Unió és a Marokkói Királyság között levélváltás formájában létrejött megállapodást (a továbbiakban: a megállapodás) az Unió nevében a Tanács jóváhagyja.
A megállapodás szövegét csatolták e határozathoz.
2. cikk
Amennyiben az Unió a mezőgazdasági termékek, a halak és a halászati termékek vonatkozásában a társulási megállapodás szerinti védintézkedés meghozatalára kényszerül, azt a mezőgazdasági termékek tekintetében a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (2) 159. cikkének (2) bekezdésében, illetve a halak és a halászati termékek tekintetében a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet (3) 30. cikkében előírt eljárások szerint kell elfogadni. A feldolgozott mezőgazdasági termékek tekintetében a védintézkedéseket az ovalbuminra és laktalbuminra vonatkozó közös kereskedelmi rendszerről szóló, 2009. július 7-i 614/2009/EK tanácsi rendelet (4) 7. cikkének (2) bekezdésében, vagy a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 2009. november 30-i 1216/2009/EK tanácsi rendelet (5) 11. cikkének (4) bekezdésében előírt eljárások szerint kell elfogadni.
3. cikk
A Tanács elnöke felhatalmazást kap a megállapodásban előírt elfogadási okirat Unió nevében történő letétbe helyezésére jogosult személy(ek) kijelölésére, hogy jogilag kötelezze az Uniót.
4. cikk
Ez a határozat az elfogadásának napján lép hatályba.
Kelt Brüsszelben, 2012. március 8-án.

Labels: 5
3
6
18
15